Rīgā, Finanšu un kapitāla tirgus komisijai

**Paziņojums par obligātā akciju atpirkšanas piedāvājuma rezultātiem**

Ar Finanšu un kapitāla tirgus komisijas 2021. gada 26.oktobra lēmumu Nr. 139 (prot. Nr.48, 3.p.) Irinai Meļņikai atļauts izteikt akciju sabiedrības „Rīgas kuģu būvētava”, reģistrācijas numurs 40003045892, obligāto akciju atpirkšanas piedāvājumu

Piedāvātāja izteiktā obligātā akciju atpirkšanas piedāvājuma termiņš beidzies 2021.gada 08.decembrī.

Vadoties pēc Finanšu instrumentu tirgus likuma 79.panta pirmās daļas, sniedzu šādu ziņojumu par obligātā akciju atpirkšanas piedāvājuma rezultātiem:

**Mērķa sabiedrība:**

**Akciju sabiedrība „Rīgas kuģu būvētava”**, reģistrācijas numurs 40003045892, juridiskā adrese: Gāles iela 2, Rīga, LV-1015, Latvija; e-pasts: office@riga-shipyard.com; tīmekļa vietnes adrese: http://www.riga-shipyard.com; LEI kods 48510000DWPOBMQCTM64.

**Piedāvātājs:**

**Irina Meļņika**.

**Pārdošanai piedāvātais akciju skaits:**

Obligātā akciju atpirkšanas piedāvājuma ietvaros kopumā tika piedāvāts atpirkt  42 036 Mērķa sabiedrības akciju. No tiem publiskajā apgrozībā esoša 36 371 Mērķa sabiedrības akcija un publiskajā apgrozībā neesošas 5 665 Mērķa sabiedrības akcijas.

**Akciju skaits kas pēc akciju atpirkšanas piedāvājuma izpildes būs Piedāvātāja rīcībā**

Pēc obligātā akciju atpirkšanas piedāvājuma izpildes Piedāvātāja rīcībā būs:

1. Piedāvātājam piederošas Mērķa sabiedrības 42 036 akcijas jeb 0,3601% no Mērķa sabiedrības balsstiesīgo akciju kopskaita.

2. Uz netieši iegūtās līdzdalības pamata iegūtas no Mērķa sabiedrības akcijām izrietošās balsstiesības, kas veido 49,8556% no Mērķa sabiedrības balsstiesīgo akciju kopskaita, tajā skaitā no AS “Remars – Rīga”, reģistrācijas numurs40003197429, piederošajām 5 819 194 Mērķa sabiedrības akcijām izrietošās balsstiesības, kas veido 49,8556% no Mērķa sabiedrības balsstiesīgo akciju kopskaita.

Cieņā,

Irina Meļņika

*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*